Showgirls

***Showgirls*** (títol orichinal en anglés, en aragonés ***Coristas***, estrenada en Aragón con o suyo títol orichinal) ye una cinta de cine de drama erotico coproducida por o cine estausunidense y lo cine francés estrenada l'anyo 1995, dirichida por Paul Verhoeven seguntes un guión orihinal de Joe Eszterhas, con una banda sonora orichinal de David A. Stewart, una dirección de fotografía de Jost Vacano y una producción cinematografica d'Alan Marshall, Charles Evans y Mario Kassar ta las productoras Carolco Pictures, Chargeurs y United Artists. De l'elenco d'actors d'a cinta en fan parte, entre d'atros, Elizabeth Berkley, Kyle MacLachlan, Gina Gershon, Glenn Plummer, Robert Davi, Alan Rachins, Gina Ravera, Lin Tucci, Greg Travis, Al Ruscio, Patrick Bristow, William Shockley, Michelle Johnston, Dewey Weber, Rena Riffel, Melissa Williams, Ungela Brockman, Melinda Songer, Jim Ishida, Bobbie Phillips y Carrie Ann Inaba.

Nomi Malone ye una choven que marcha fendo autostop enta Las Vegas, a on deseya trunfar como corista. En plegar-ie conoix a Molly Abrams, qui treballa como disenyadora de vestuario y la convida a compartir piso con ella. Prencipia a treballar en un club de striptease, dica que Molly la porta bel día a lo suyo treballo y conoix a Cristal Connors, a estrela d'un espectaclo en topless, qui la tracta como a una vulgar prostituta malas que conoix o suyo treballo. Bien luego Cristal apareixe por o suyo treballo y contracta con o propietario d'o local os servicios sexuals de Nomi ta l'hombre que l'acompanya, cosa que no li cuaca a ista, pero accepta. Tanimientres, cuan se fa una preba ta una corista en l'espectaclo a on treballa Cristal Nomi se presenta y, encara que la humilian, consigue lo treballo. Contina padeixendo humiliacions de Cristal, dica que ista tien un accident y queda imposibilitada d'actuar mientres tres meses y Nomi demana estar a suya substituta. Cuan lo consigue, seduz a Zack, o novio de Cristal, y alavez ista diz que si contractan ta substituyir-la a Nomi, demandará a l'empresa. Furiosa, Nomi avienta a Cristal por l'escalerón, fracturando-li la suya hanca y consigue definitivament substituyir-la, pero ixo li cuesta perder l'amistad con as uyas amigas, que veyen que ye ella qui ha causau l'accident. Tanimientres, Molly torna a estar a suya amiga cua li consigue un pase ta dentrar en una fista a on li presenta a Andrew Carver, un musico a qui idolatra. Pero a situacion esclata cuan ixe musico viola a Molly en grupo con os suyos guardaspaldas y la ninvía a l'hospital, y Zack di a Nomi no nomás que comprarán a Molly con diners ta que calle sino que, amás, si no lo fa difundirá lo fosco pasau de Nomi, que resulta estar bien fosco.

A cinta s'ambienta en a suya epoca actual (1995) en Las Vegas (Nevada) y las suyas escenas se filmoron en Carson City y Las Vegas (Nevada) y Los Angeles (California), amás d'en os Raleigh Studios tamién en Los Angeles.

Ye una cinta que ha recibiu bels premios y nominacions, encara que en iste caso no se tracta en a suya mayor parte de premios que denotan calidat d'a cinta, so que tot o contrario, en tractar-se de Premios Razzie.

## Elenco

## Se veiga tamién
* Cine en 1995.
* Cintas de 1995.

## Referencias

## Vinclos externos
*  ''Showgirls'' en Internet Movie Database.
*  ''Showgirls'' en Box Office Mojo.
*  ''Showgirls'' en Metacritic.
*  ''Showgirls'' en Rotten Tomatoes.
*  ''Showgirls'' en l**[[American Film Institute Catalog]]'' de l**American Film Institute''.